**ΠΡΟΚΗΡΥΞΗ ΕΙΚΟΣΙ ΟΚΤΩ(28) ΚΕΝΩΝ ΘΕΣΕΩΝ ΙΑΤΡΙΚΩΝ ΛΕΙΤΟΥΡΓΩΝ**

**ΟΡΓΑΝΙΣΜΟΣ ΚΡΑΤΙΚΩΝ ΥΠΗΡΕΣΙΩΝ ΥΓΕΙΑΣ**

Γίνεται δεκτή η υποβολή αιτήσεων για είκοσι οκτώ (28) κενές θέσεις Ιατρικών Λειτουργών, για τον Οργανισμό Κρατικών Υπηρεσιών Υγείας, για τις κάτωθι Ειδικότητες:

1. **ΤΑΕΠ** (με Ειδικότητα Γενικής Ιατρικής ή Παθολογίας ή Ορθοπεδικής ή Γενικής Χειρουργικής) (10 θέσεις)
2. **ΝΕΦΡΟΛΟΓΙΑ**(1 θέση για το Γ.Ν Αμμοχώστου)
3. **ΠΑΘΟΛΟΓΙΑ**( 10 θέσεις – 2 θέσεις για το Γ.Ν. Λευκωσίας, 3 θέσεις για το Γ.Ν. Λάρνακας, 2 θέσεις για το Γ.Ν. Λεμεσού, 1 θέση για το Γ.Ν. Πάφου, 2 θέσεις για το Γ.Ν. Κυπερούντας)
4. **ΚΑΡΔΙΟΛΟΓΙΑ** (4 θέσεις – 1 θέση για το Γ.Ν. Αμμοχώστου, 2 θέσεις για το Γ.Ν. Λεμεσού, 1 θέση για το Γ.Ν. Κυπερούντας)
5. **ΥΠΕΡΒΑΡΙΚΗ ΟΞΥΓΟΝΟΘΕΡΑΠΕΙΑ** (1 θέση για το Γ.Ν. Πάφου)
6. **ΟΓΚΟΛΟΓΙΑ**(1 θέση για το Γ.Ν. Λεμεσού)
7. **ΑΝΑΙΣΘΗΣΙΟΛΟΓΙΑ**(1 θέση για Περιφέρεια Λάρνακας – Αμμοχώστου)

Οι πιο πάνω θέσεις είναι Πρώτου Διορισμού. Ο ετήσιος μισθός είναι €57.696,16 που θα καταβάλλεται σε δεκατρείς (13) ισόποσες δόσεις, δώδεκα από αυτές στο τέλος κάθε μήνα και η δέκατη τρίτη δόση αναλογεί στο δέκατο τρίτο μισθό και μισθοδοτική αύξηση κάθε τρία (3) χρόνια όπως θα καθορίζεται από το Διοικητικό Συμβούλιο του Οργανισμού Κρατικών Υπηρεσιών Υγείας.

Σύμφωνα με Απόφαση του Διοικητικού Συμβουλίου του Οργανισμού Κρατικών Υπηρεσιών Υγείας, δίδεται ως κίνητρο 15% αύξηση επί του βασικού μισθού των πιο πάνω θέσεων, καθώς και αμοιβή σχετιζόμενη με την απόδοση που θα αποφασίζονται από το Διοικητικό Συμβούλιο του Οργανισμού.

Επίσης, για τις θέσεις των ΤΑΕΠ, θα καταβάλλεται το επίδομα βάρδιας, όπως θα καθορίζεται από την σχετική νομοθεσία. Επιπλέον, θα καταβάλλεται μηνιαίως επίδομα υπηρεσίας στο ΤΑΕΠ στο ποσό των 1200 ευρώ το οποίο θα αναπροσαρμόζεται ανάλογα στο πλαίσιο των Υπουργικών αποφάσεων.

Για πληροφορίες ολόκληρης της προκήρυξης και την αίτηση για Διορισμό στον ΟΚΥπΥ, μπορείτε να ανατρέξετε στην ιστοσελίδα του ΟΚΥπΥ στον ακόλουθο σύνδεσμο www.shso.org.cy και ακολούθως, να επιλέξετε Πληροφορίες -> Θέσεις Εργασίας, ή να τηλεφωνήσετε στα τηλέφωνα +35722605670 και +35722605734.

Ημερομηνία λήξης υποβολής αιτήσεων είναι η 13ηΔεκεμβρίου 2019.